bullion
Store norske leksikon,Økonomi og næringsliv,Penger,Numismatikk
Bullion, klump, benyttes som betegnelse for raffinert umyntet gull eller sølv i blokker, barrer eller stenger, i motsetning til for eksempel rågull.
Gull- og sølvbarrer utgjør størsteparten av verdens gullreserver og oppbevares som oftest i nasjonalbankene eller i Federal Reserve Bank i New York. USA oppbevarer sine gullreserver i Fort Knox.Fra og med det 20. århundret har man også bullion mynt, som er mynter hvis verdi tilsvarer edelmetallverdien, men ikke er samlerobjekter.Bullion mynt blir utgitt i store opplag da de gjerne selges og smeltes ned når edelmetallets pris når en lønnsom høyde. De er typiske investeringsmynter i edelmetall.Bullion mynt ble opprinnelig utmyntet for å omgå mange lands forbud mot privat eierskap av barrer og siden bullion mynt har en pålydende verdi er de å regne for mynt og er dermed unntatt merverdiavgift. Dette er blant annet tilfellet i Norge.Bullion mynt omsettes helst i store kvanta i økonomiske nedgangstider. Les mer i Store norske leksikon Gullbarre